แรงซื้อกลุ่ม “โรงพยาบาล-ท่องเที่ยว” ดัน SET ปิดเช้ารีบาวด์ 3 จุด
SET ปิดเช้ารีบาวด์ 3 จุด รับแรงซื้อกลุ่ม “โรงพยาบาล-ท่องเที่ยว” หนุน ต่อเนื่อง แนวโน้มช่วงบ่ายคาดแกว่งไซด์เวย์ในกรอบ ให้แนวรับ 1,680 จุด แนวต้าน 1,690 จุด
SET ปิดเช้ารีบาวด์ 3 จุด รับแรงซื้อกลุ่ม “โรงพยาบาล-ท่องเที่ยว” หนุน ต่อเนื่อง แนวโน้มช่วงบ่ายคาดแกว่งไซด์เวย์ในกรอบ ให้แนวรับ 1,680 จุด แนวต้าน 1,690 จุด
8 เม.ย. 2565

นายมงคล พ่วงเภตรา ผู้ช่วยกรรมการผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ตลาดหุ้นไทยเช้าที่ผ่านมามีการรีบาวด์ทางเทคนิคหลังจากวานนี้ปรับลงค่อนข้างรุนแรง โดยนักลงทุนเลือกกลุ่มเข้าลงทุน โดยเฉพาะกลุ่มโรงพยาบาล ขณะที่กลุ่มธนาคาร และ พลังงาน ยังคงได้รับแรงกดดันจากสถานการณ์ความตึงเครียดระหว่างรัสเซียและยูเครน
ขณะที่การยกเลิกมาตรการตรวจโควิดแบบ RT-PCR ก่อนเข้าประเทศ ทำให้นักท่องเที่ยวต่างชาติเพิ่มขึ้น ช่วยหนุนให้กลุ่มที่เกี่ยวข้องกับการท่องเที่ยวปรับตัวขึ้นมา และนักลงทุนต่างชาติยังคงเข้าลงทุนอย่างต่อเนื่อง อีกทั้งยังได้ปัจจัยหนุนจากหุ้น CPALL ขณะเดียวกันนักลงทุนยังคงจับตาหุ้น EA ว่าจะมีทิศทางอย่างไรต่อไป
สำหรับแนวโน้มการลงทุนช่วงบ่าย คาดว่าดัชนีจะแกว่งไซด์เวย์ในกรอบ จากนักลงทุนยังคงซื้อขายระยะสั้นก่อนเข้าสู่ช่วงวันหยุดยาว เทศกาลสงกรานต์ ให้แนวรับ 1,680 จุด และแนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 3,183.77 ล้านบาท ปิดที่ 88.25 บาท ราคาไม่เปลี่ยนแปลง
OSP มูลค่าการซื้อขาย 1,630.67 ล้านบาท ปิดที่ 34.25 บาท ลดลง 2.25 บาท
JDF มูลค่าการซื้อขาย 1,624.94 ล้านบาท ปิดที่ 5.85 บาท เพิ่มขึ้น 0.35 บาท
KBANK มูลค่าการซื้อขาย 1,238.74 ล้านบาท ปิดที่ 158.50 บาท ลดลง 1.00 บาท
CPALL มูลค่าการซื้อขาย 912.85 ล้านบาท ปิดที่ 66.75 บาท เพิ่มขึ้น 1.25 บาท